4.  การวิจัยและพัฒนา (R & D)

    1.  นโยบาย

นโยบายเกี่ยวกับการวิจัยและพัฒนา คือ 1) การประเมินแหล่งแร่ การวิจัยทางการตลาด
และผลสรุปการประเมิน 2) การพัฒนาขั้นตอนการผลิตเพื่อให้ได้ผลตาม ข้อ 1 ทั้งนี้
การวิจัยทางการตลาด ครอบคลุมถึงความต้องการของตลาดทั้งในปัจจุบันและอนาคต
การประเมินแหล่งแร่นั้น รวมถึงการสำรวจและการทดสอบวัตถุดิบ
เพื่อปรับปรุงและให้เป็นไปตามคำแนะนำของผู้เชี่ยวชาญที่เกี่ยวข้อง
สำหรับการพัฒนาและการวางแผนการผลิต
จะรวมถึงการศึกษาความเป็นไปได้ในการจัดเตรียมแผนการผลิตและการตลาด
ฝ่ายจัดซื้อจะทำหน้าที่ในการเจรจาต่อรองเพื่อจัดซื้ออุปกรณ์สำหรับการซ่อมแซมและเครื่องมือต่างๆ
เพื่อให้บริษัทฯสามารถลดต้นทุนและได้ประโยชน์สูงสุด

1. เหมืองแร่ดีบุกในทะเล ประทานบัตรที่บริษัทฯถืออยู่นี้มีอายุ 25 ปี โดยได้รับอนุญาตในปี 2524 –
2526 บริษัทฯ ไม่ได้ทำการวิจัยและพัฒนาในด้านนี้ เนื่องจากตั้งแต่ปี 2533
การทำเหมืองแร่ดีบุกได้ดำเนินงานโดยผู้รับเหมาภายนอก ด้วยเครื่องมืออุปกรณ์ของผู้รับเหมาเอง

2. เหมืองหินแอนดีไซท์
การเจาะหินในเริ่มแรกได้ทำขึ้นบริเวณที่คัดเลือกแล้วเพื่อหาปริมาณและขอบเขตของแหล่งแร่
จากนั้นได้ทำการวิเคราะห์ทางเคมีโดย บริษัท MAS (Mineral Assay And Services)
ในกรุงเทพฯ สำหรับการตรวจสอบคุณสมบัติของหินได้ทำการทดสอบโดย CTL (Construction
Technology Laboratories Inc.) ประเทศสหรัฐอเมริกา สถาบัน AIT (Asian
Institute of Technology) รวมทั้งที่ห้องทดลองของการรถไฟแห่งประเทศไทย
ผลการตรวจสอบพบว่า
หินแอนดีไซท์นี้มีคุณสมบัติดีเหมาะสำหรับการผลิตคอนกรีตคุณภาพสูงโดยเพียงแต่ผสมขี้เถ้าลอยในปริมาณที่ไม่มากนัก
และได้มีการศึกษาการตลาดในช่วงแรกโดยที่ปรึกษาอิสระ พบว่ามีตลาดรองรับในเชิงพาณิชย์

ลูกค้าหลักของบริษัทฯ คือ ผู้รับเหมาที่เป็นคู่สัญญากับการรถไฟแห่งประเทศไทย ดังนั้น
จึงต้องมีการทดสอบประเมินคุณภาพของหินหลายครั้ง จากนั้น การทดสอบได้ลดน้อยลงตามลำดับ
และลูกค้าจะนำหินไปทดสอบเองและเป็นผู้รับผิดชอบค่าใช้จ่ายทั้งหมด

3. เหมืองแร่ทองคำ การประเมินปริมาณสำรองของแหล่งแร่
ได้ดำเนินการโดยบริษัทที่ปรึกษาอิสระทางธรณีวิทยาที่มีชื่อเสียง
และจดทะเบียนในตลาดหลักทรัพย์นครซิดนีย์
ต่อมาได้ให้นักธรณีวิทยาที่ปรึกษาที่มีความชำนาญและจดทะเบียนในตลาดหลักทรัพย์นครแวนคูเวอร์ทำการสอบทานอีกครั้งหนึ่ง
นอกจากนั้น ยังให้นักธรณีวิทยาที่ปรึกษาที่จดทะเบียนในประเทศออสเตรเลีย (AIMM)
ทำการสอบทานการปฏิบัติงานสำรวจที่กระทำมาแล้วและเสนอความเห็นในการดำเนินงานขั้นต่อไป

เมื่อไม่นานมานี้ ผู้ชำนาญด้านการพัฒนาเหมืองแร่จากประเทศออสเตรเลีย
ได้ดำเนินการทบทวนการปฏิบัติงานต่างๆตามที่ได้ชนะการประมูลเพื่อการพัฒนาเหมืองแร่
เมื่อประทานบัตรของบริษัทฯ ได้รับอนุมัติ ในการวิเคราะห์แร่ บริษัทฯ ได้ใช้ห้องทดลองของบริษัท
Analabs ประเทศออสเตรเลีย และห้องทดลองของบริษัท MAS lab ในกรุงเทพฯ
ซึ่งบริษัททั้งสองเป็นบริษัทที่มีผลงานเป็นมาตรฐานสากล
และเป็นที่ยอมรับในการจัดทำรายงานความเป็นไปได้ของโครงการสำหรับการขอสินเชื่อจากทางธนาคาร

2.  ความสามารถ ความจำเป็น และค่าใช้จ่าย สำหรับการปรับปรุงเพื่อการแข่งขัน

การประกอบธุรกิจเหมืองแร่แต่ละประเภทเพื่อให้บรรลุถึงวัตถุประสงค์นั้นจะต่างกัน
แต่ทั้งนี้จะขึ้นอยู่กับความคล่องตัวในการวางแผนของขั้นตอนต่างๆ ที่เกี่ยวข้อง

1. เหมืองแร่ดีบุก การตัดสินต่างๆจะกระทำโดยผู้รับเหมา ซึ่งเป็นไปตามแนวทางของรัฐ
และข้อตกลงที่มีกับบริษัทฯ

2. การผลิตหินแอนดีไซท์ อุปกรณ์ของโรงโม่หินจะต้องมีการเปลี่ยนทดแทนเป็นระยะๆ
เมื่อหมดสภาพการใช้งานหรือการสึกหรอ อุปกรณ์หรือชิ้นส่วนหลัก คือ
แผ่นกระแทกของเครื่องโม่ขั้นปฐมภูมิและแกนของเครื่องโม่หินขั้นทุติยภูมิ
สายพานสำหรับการลำเลียงหิน อุปกรณ์ขุดเจาะหินและก้านเจาะหิน รวมทั้งตะแกรงคัดหิน
สำหรับสัดส่วนและขนาดของหินสามารถทำได้โดยการเปลี่ยนตะแกรง (ขนาดของรูตะแกรง)
ที่เครื่องคัดหิน และโดยการปรับเปลี่ยนอุปกรณ์ที่เครื่องบดย่อยหิน

หากมีการเปลี่ยนสายผลิตภัณฑ์ อาจจะนำอุปกรณ์เฉพาะมาใช้ (เช่น เครื่องย่อยหินชนิดใหม่)
ในขั้นตอนการผลิตช่วงใดช่วงหนึ่ง โดยไม่ต้องมีการเปลี่ยนใหม่ทั้งหมด อย่างไรก็ตาม
หากปริมาณการผลิตมากขึ้นและคุ้มกับการลงทุนอาจต้องมีการขยายกำลังการผลิตมากขึ้นด้วย
ซึ่งจะทำให้มีต้นทุนการผลิตสูงขึ้นด้วย

ทั้งนี้ การลดต้นทุนการดำเนินงานโดยทั่วไป ทำได้โดยการปรับแต่งอุปกรณ์ที่สึกหรอ ตัวอย่างเช่น
รถขุด รถตักล้อยางและบุ้งกี๋ของรถตัก โดยบริษัทฯ
มีหน่วยงานและมีเครื่องมือพร้อมสำหรับการซ่อมแซมที่โรงงาน

3. เหมืองแร่ทองคำ ลักษณะของเครื่องจักรและอุปกรณ์ไม่แตกต่างจากเหมืองหินในข้อ 2. ยกเว้น
มีส่วนที่เพิ่มเติมคือ มีอุปกรณ์อื่นและผลิตภัณฑ์ทางเคมีจากต่างประเทศ
และการเตรียมการล่วงหน้าเกี่ยวกับการติดต่อตัวแทนจำหน่ายในประเทศ
รวมถึงบริษัทจัดการด้านต่างๆ